ທ່ານນາງ Clinton ຢ້ຽມຢາມ ສປປ ລາວ ຄັ້ງປະຫວັດສາດ
ການອະນຸລັກເຂດລຸ່ມແມ່ນໍ້າຂອງ ແລະການເກັບກູ້ລະເບີດບໍ່ທັນແຕກ ແມ່ນຫົວຂໍ້ສຳຄັນຂອງການຫາລື ລະຫວ່າງການຢ້ຽມຢາມລາວ ຄັ້ງປະຫວັດສາດ ຂອງທ່ານນາງ Clinton
ທ່ານນາງ Hillary Clinton ລັດຖະມົນຕີການຕ່າງປະເທດສະຫະລັດໄດ້ຢຸດແວ່ ສປປ ລາວ ໃນວັນພຸດມື້ນີ້ ເພື່ອໂອ້ລົມສົນທະນາລ່ວງໜ້າກອງປະຊຸມໃນສັບປະດານີ້ ຂອງບັນດາລັດຖະ ມົນຕີການຕ່າງປະເທດກຸ່ມປະເທດເອເຊຍອາຄະເນ ນັກຂ່າວ VOA ປະຈຳກະຊວງການຕ່າງ ປະເທດສະຫະລັດ Scott Sterns ລາຍງານວ່າ ເຈົ້າໜ້າທີ່ສະຫະລັດ ແລະລາວໄດ້ຫາລືກັນ ເຖິງເລື້ອງການປ້ອງກັນສະພາບແວດລ້ອມສຳລັບເຂດດິນປົ່ງໃໝ່ໃນລຸ່ມແມ່ນໍ້າຂອງແລະເລື້ອງ ລະເບີດບໍ່ທັນແຕກທີ່ມີມາຍາວນານຈາກສົງຄາມວຽດນາມນັ້ນ ດັ່ງສາລີຈະສະເໜີລາຍລະ ອຽດຕໍ່ໄປ ໃນການໂອ້ລົມສົນທະນາກັບທ່ານທອງລຸນ ສີສຸລິດ ລັດຖະມົນຕີການຕ່າງປະເທດ ສປປ ລາວ ນັ້ນ ທ່ານນາງຄລິນຕັນ ລັດຖະມົນຕີການຕ່າງປະເທດສະຫະລັດໄດ້ເວົ້າລົມກ່ຽວກັບການເຂົ້າ ເປັນສະມາຊິກຂອງອົງການການຄ້າໂລກຂອງລາວທີ່ຈະມີຂຶ້ນໃນໄວໆນີ້ແລະເລື້ອງການສືບຕໍ່ ໃຫ້ຄວາມຊ່ອຍເຫຼືອຂອງສະຫະລັດແກ່ລາວ ໃນການເກັບກູ້ ແລະທຳລາຍລະເບີດບໍ່ທັນແຕກ ຢ່າງປອດໄພ ໃນຖານະທີ່ເປັນພາກສ່ວນນ່ຶງ ຂອງຄວາມພະຍາຍາມ ໃນອັນທີ່ເອີ້ນວ່າ “ບັນຫາມູນເຊື້ອທີ່ ເປັນການຂັດແຍ້ງກັນນັ້ນ” ທ່ານນາງລັດຖະມົນຕີຄລິນຕັນ ໄດ້ໄປຢ້ຽມຢາມສູນອົງຄະທຽມ ທີ່ບໍ່ຫາຜົນກຳໄລ ທີ່ສະຫະລັດມີສ່ວນຊ່ອຍໃຫ້ທຶນ ໃນການຊ່ອຍລາວສຳລັບພວກທີ່ໄດ້ຮັບ ບາດເຈັບຈາກລູກລະເບີດ ທີ່ສະຫະລັດໄດ້ຖິ້ມລົງມາ ເປັນຈຳນວນຫຼາຍກວ່າ 580 ພັນຖ້ຽວ ໃນປະເທດລາວ ໃນລະຫວ່າງປີ 1964 ຫາ 1975 ນັ້ນ ນອກຈາກນັ້ນແລ້ວ ລັດຖະບານທັງສອງ ຍັງໄດ້ເຫັນພ້ອມນຳກັນທີ່ຈະປັບປຸງຄວາມພະຍາ ຍາມຊອກຄົ້ນຫາພະນັກງານທະຫານທີ່ຫາຍສາບສູນໄປໃນປາງສົງຄາມວຽດນາມນັ້ນນຳ ພວກເຈົ້າໜ້າທີ່ສະຫະລັດຢາກເຂົ້າໄປເຖິງບ່ອນຊອກຄົ້ນນັ້ນໃຫ້ຫຼາຍຂຶ້ນຊ່ຶງຜ່ານມາໄດ້ພົບ ເຫັນສະຖານທີ່ແລະພວກທີ່ຫາຍສາບສູນໄປພຽງບໍ່ເຖິງ 6 ຮ້ອຍຄົນນັບແຕ່ກາງຊຸມປີ 1980 ເປັນຕົ້ນມາ ທ່ານນາງລັດຖະມົນຕີຄລິນຕັນ ໄດ້ສະແດງຄວາມພໍໃຈທີ່ລັດຖະບານລາວໄດ້ຮັບເອົາຊາວມົ້ງ ອົບພະຍົບກັບຄືນມາຈາກເມືອງໄທໃນປີ 2009 ລັດຖະບານລາວໄດ້ສະແດງຄວາມຂອບໃຈ ເປັນລາຍລັກອັກສອນຕໍ່ສະຫະລັດ ໃນການໃຫ້ຄວາມຊ່ອຍເຫຼຼືອດ້ານມະນຸດສະທຳແກ່ພວກ ຄອບຄົວດ່ັງກ່າວ ຕະຫລອດທັງພວກຜູ້ຄົນໃນປະຊາຄົມທີ່ຢູ່ອ້ອມແອ້ມບ້ານມົ້ງເຫຼົ່ານັ້ນ ທ່ານນາງລັດຖະມົນຕີສະຫະລັດ ແລະລັດຖະມົນຕີການຕ່າງປະເທດລາວ ໄດ້ສົນທະນາກັນ ເຖິງເລື້ອງ ການປ້ອງກັນສະພາບແວດລ້ອມ ໃນເຂດດິນປົ່ງໃໝ່ ໃນລຸ່ມແມ່ນ້ຳຂອງ ລວມທັງ ເລື້ອງການປະກອບສ່ວນຂອງກຸ່ມສັງຄົມພົນລະເຮືອນຕ່າງໆຂອງລາວນຳ ພວກເຈົ້າໜ້າທີ່ທັງສອງ ໄດ້ພົບປະກັນມື້ນຶ່ງ ກ່ອນກອງປະຊຸມຂອງບັນດາລັດຖະມົນຕີຕ່າງ ປະເທດຂອງສະມາຄົມປະຊາຊາດອາຊີອາຄະເນຫຼືອາຊ່ຽນທີ່ກຳປູເຈຍ ທັງທ່ານນາງລັດຖະ ມົນຕີຄລິນຕັນແລະທ່ານລັດຖະມົນຕີຕ່າງປະເທດທອງລຸນຕ່າງກໍສະນັບສະໜູນອາຊ່ຽນໃນ ການແກ້ໄຂບັນຫາຂົງເຂດຊ່ຶງສິ່ງສຳຄັນກວ່າໝູ່ໃນກອງປະຊຸມສຸດຍອດຄັ້ງນີ້ແມ່ນເລື້ອງການ ຍາດແຍ່ງເຂດນ້ຳແດນດິນໃນທະເລຈີນໃຕ້ນັ້ນ ການຢ້ຽມຢາມຄັ້ງນີ້ ສະທ້ອນເຖິງການຮ່ວມມືສອງຝ່າຍ ທີ່ມີຂອບເຂດຢ່າງກວ້າງຂວາງລະ ຫວ່າງປະເທດທັງສອງລຸນຫຼັງການໂດດດ່ຽວຈາກກັນມາເປັນເວລາດົນນານສົມຄວນ ການ ຢ້ຽມຢາມສະຫະລັດ ຂອງລັດຖະມົນຕີຕ່າງປະເທດທອງລຸນໃນປີ 2010 ແມ່ນເປັນເທື່ອທຳ ອິດໂດຍເຈົ້າໜ້າທີ່ຜູ້ອາວຸໂສຂອງລາວໃນຮອບ 35 ປີ ການຢ້ຽມຢາມລາວຄັ້ງນີ້ ແມ່ນເປັນ ເທື່ອທຳອິດ ໂດຍລັດຖະມົນຕີຕ່າງປະເທດສະຫະລັດນັບຕັ້ງແຕ່ປີ 1955 ຂອງທ່ານ Jonh